Kolasib-ah Partition Horrors Remembrance Day puala Exhibition neih a ni,"1556/2024-2025 Dated Kolasib the 13th August, 2024: Vawiin zing khan Kolasib Venglai Bazar ah Lead Bank buatsaihin Partition Remembrance Day puala Exhibition buatsaih a ni a, he Exhibition hi Pu Robert.C Lalhmangaiha,  Kolasib DC chuan hawngin Ex Serviceman te leh CZ Higher Secondary School leh St John Higher Secondary School naupangte an kalkhawm a ni. Exhibition hawngtu Pu Robert C Lalhmangaiha chuan ex Servicemen leh Bank lam hotute leh zirlai kalkhawmte hnenah lawmthu sawina neiin, tun hnaiah Independence inpuahchana a kal mek a, vawiina an hun hman pawh Independence Day pual tho a ni, a ti a. Independence neih nan thisen tamtak a luang a, chutiang bawkin, neih hnuah pawh thisen tamtak a luang zui a, Hindu leh muslim inngeihlohna avangin buaina nasa tak a thleng a, Partition Horror Day chu India Independence sual chhuah hnua India mipuite tana  theihnghilh tawh loh tur thil rapthlak leh tihbaiawm tak a ni, a ti. DC chuan Partition Day atangin inthendarhna, inhuatna leh intaina hian thil tha a thlen lo tih an hriat nawn a pawimawh thu a sawi a,  chu chu zir chhuak a vawng nung tlat turin kalkhawmte chu a chah a ni. Vawiin Exhibition a an thlalak pho chhuah te pawh uluk taka zir a ,a phen a awm zir chhuak turin a chah bawk. Partition Horrors Remembrance Day puala Exhibition Kolasib a neih hi Lead Bank Office buatsain niin, he Partition Horrors Remembrance Day puala program hi 2021 atanga huaihawt tawh thin a ni a. Kuminah Lead District Manager ten hemi puala Exhibition hi buatsaih nise Sawrkar in a tih anga buatsaih a ni. V awiin Program hi Pu PC Lalnunpuia, Lead District Manager in kaihruaiin, Bank Managers te leh Ex Serviceman leh School naupangte an tel a ni. Vawiin Exhibition ahhian Partition puala thuziak leh Partition hun lai a mi tawh newspaper thlalak pawimawh tak tak te pho chhuah a ni. Attachment Loading attachment...",Dated: 13 th Aug 24 1:08 PM,https://dipr.mizoram.gov.in/post/kolasib-ah-partition-horrors-remembrance-day-puala-exhibition-neih-a-ni